<classify> Kwa mujibu wa taarifa iliyotolewa leo na BoT imeeleza kuwa, imechukua hatua hiyo kwa mamlaka iliyopewa chini ya kifungu cha 561g, 562a, b na d, 582i,113c na j, 611 na 41a cha Shera ya Mabenki na Taasisi za fedha ya mwaka 2006.Taarifa hiyo imezitaja benki zilizofutiwa leseni na kuwekwa chini ya mufilisi ni Covenant Bank For Women Tanzania Limited, Efatha Bank Limited, Njombe Community Bank Limited, Kagera Farmers Cooperative Bank Limited, na Meru Community Bank Limited.Benki zilizopewa muda wa miezi sita kukidhi matwaka ya kisheria n Benki ya Chama cha Ushirika Kilimanjaro, Benki ya Wanawake TWB na Tandahimba Community Bank. Aidha, taarifa hiyo pia imeeleza kuwa kwa mamlaka iliyopewa chini ya kifungu namba 41a cha Sheria yaMabenki na Taasisi za Fedha ya mwaka 2006, BoT imeiteua Bodi ya Bima ya Amana DIB kuwa mfilisi kuanzia Januari 4, mwaka huu.Uamuzi huu umechukuliwa baada ya Benki Kuu ya Tanzania kujiridhisha kuwa benki hizi zina upungufu mkubwa wa mtaji kinyume na matakwa ya Sheria ya Mabenki na Taasisi za Fedha ya mwaka 2006 na kanuni zake, imeeleza taarifa hyo.Imeeleza upungufu huo wa mtaji unahatarisha usalama wa sekta ya fedha na kwamba kuendelea kutoa huduma za kibenki kwa benki hizo kunahatarisha usalama wa amana za wateja wake. Taarifa hiyo imeeleza kuwa BoT inapenda kuuhakikishia umma kuwa itaendelea kulinda maslahi ya wenye amana katika mabenki kwa lengo la kuleta uhimilivu katika sekta ya fedha.  <topic>: UCHUMI 